خالید جوتیار
خالید مەولود ئەحمەد (١٩٥٣-٢٠٠٩) ناسراو بە خالید جووتیار نووسەر و رۆژنامەنوسی کورد لە سالێ ١٩٥٣ لە دەڤەری کەندێناوەی دەشتی ھەولێر لە دایکبوو.
ساڵی ١٩٧٦ بروانامەی بەکالۆریۆسی لە زمان و ئەدەبی کوردی وەرگرتووە لە کۆلێژی ئادابی زانکۆی بەغدا.
لە ساڵی ١٩٧٢ یەکەمین بەرھەمی لە ھاوکاری بڵاو کردۆتەوە پاشان بە دەیان بابەتی ھۆنراوە و لێکۆلینەوەی ئەدەبی و فولکلۆری لە گۆڤار و رۆژنامەکان نووسیوە. خالید جووتیار خاوەن ئیمتیاز و سەرنووسەری گۆڤاری میتۆلۆژیا بوو کە بایەخ بە لێکۆلینەوەی زانستی ئەفسانەکان دەدات ھەروەھا ڕاوێژکاری کلتووری بوو لە دەزگای چاپ و بڵاوکردنەوەی بەدرخان.
دواین بەرھەمی گۆڤاری (میتۆلۆژیا) بوو کە بەرلەوەی چاپ بکرێت و بێتە نیو بازارەکان لە شەوی ٢٤ لەسەر ٢٥ی ١٢ی ٢٠٠٩ بە نەخۆشیەکی کتوپڕ کۆچی دوایی کرد.

بەرھەمە چاپ کراوەکان 

 بەرەو فۆلکلۆر - ١٩٨٤
 فلکلۆر – بەشی یەکەم – ھاوبەش – ١٩٨٤
 فۆلکلۆر – بەشی دووەم – ١٩٨٥
 فۆلکلۆر – بەشی سێیەم – ١٩٩٠
 حەیران و مەرگی غەریبیان – ١٩٩٠
 پیاسەی ئێوارانی ھەولێر -١٩٩٨
 تراژیدیای کەرایەتی – ١٩٩٩
 قەلای دم دم – ٢٠٠٠
 تارمایی ئەفسانەی کوردی – ٢٠٠٠
 دەشتی ھەولێر – پەند و زاری شیرین – ٢٠٠٦
 دێو – حکایەتی ئەفسانەیی – ٢٠٠٧